
Cja6ime ne te ciCat 6ien disa agjerues dhe agjeruese 


Falenderimet dhe lavderimet jane per Allahun, Zotin e boteve 
ndersa paqja dhe bekimet qofshin per te Derguarin e udhezimit 
dhe te meshires, i cili me se miri diti te agjeroj te falet dhe ta 
permend Allahun e Madheruar, si dhe per familjen, shoket dhe te 
gjithe ata qe e pasuan rrugen e tij me te mire deri ne diten e 
Gjykimit. 

Kjo eshte nje permbledhje gabimesh te cilat i bejne disa nga 
agjeruesit dhe agjerueset ne muajin e Ramazanit. Shpresojme nga 
Allahu qe te kete dobi prej tyre lexuesi, permbledhesi, dhe ai qe 
ndihmon ne perhapjen dhe publikimin e tyre. 

1- Prej gabimeve : Pritja e muajit te bekuar te Ramazanit nga 
disa mysliman me teprimin e blerjes se ushqimit dhe pijeve me sasi 
te medha ne vend te pergatitjes per adhurimin, kursimin dhe 
ndarjen e ndjenjave me te varferite dhe nevojtaret ne pritjen e ketij 
muaji. 

2- Prej gabimeve: Ngrenia e hershme syfyrit nga disa agjerues. 
Kjo eshte nje humbje e shperblimit te madh sepse, synet eshte qe 
myslimani te vonoj syfyrin ne menyre qe te fitoj shperblimin e 
pergatitur per pasimin e te Derguarit te Allahut (paqja dhe bekimi i 
Allahut qofshin mbi te). 

3- Prej gabimeve : Mos berja e nijetit per agjerim nga disa 
agjerues. Kur agjeruesi e kupton se ka hyre muaji i Ramazanit 
obligohet ta bej nijetin per agjerim. Eshte transmetuar nga i 
Derguari i Allahut (paqja dhe bekimi i Allahut qofshin mbi te) te 
kete thene: “Kush nuk e ka here nijetin per te agjeruar gjate nates, 

atehere nuk ka agjerim per te.” (Transmeton Nesaiu). Ne nje 
transmetim tjeter te Derguarit te Allahut (paqja dhe bekimi i 
Allahut qofshin mbi te). thuhet: “Kush nuk e ka here nijetin per 
agjerim para lindjes se diellit per te nuk ka agjerim.” (Transmeton 
Darekutni dhe Bejhakiu, e Albani e konsideron te sakte). 

Kurse disa njerez bejne te kunderten duke shqiptuar nijetin me 
goje dhe kjo eshte gabim, sepse mjafton berja e nijetit me zemer. 
Dijetari i njohur islam Ibn Tejmije (Allahu e meshirofte) thote: 
“Te shqiptuarit e nijetit me fjale nuk eshte obligim me pajtimin e 
krejt myslimaneve. Shumica e myslimaneve e bejne nijetin me 
zemer dhe agjerimi i tyre eshte i sakte.” (El-Fetava: 52/572) 

4- Prej gabimeve: Pirja e qellimte gjate thirrjes se ezanit te 
sabahut. Dhe ky person e ben te pavlefshem agjerimin e tij e 
sidomos nese myezini eshte i perpikte ne thirrjen e ezanit me kohe. 
Thote Shejh Ibn Uthejmini (Allahu e meshirofte): “Thirrja e ezanit 
te namazit te sabahut ose eshte para agimit ose pas agimit, nese 
thirret ezani pas agimit obligohet myslimani te permbahet nga haja 
dhe pija posa ta degjon ezanin sepse, Muhamedi (paqja dhe bekimi 
i Allahut qofshin mbi te) thote: 

“Me te vertete Bilali e thirr ezanin naten, e ju hani e pini derisa ta 
degjoni Ibn Umi Mektumin sepse, ai nuk e thirr ezanin derisa te 
mos del agimi.” Nese e din qe myezini nuk e thirr ezanin derisa te 
hyn koha e sabahut, atehere permbaju myezinit.” (Durus ve Fetava 
El-Harem) 

5- Prej gabimeve: Mos permbajtja nga ushqimi pjesen e 
mbetur te dites nga ai qe nuk e dine se ka hyre muaji i Ramazanit 
per arsye se ka qene udhetar ose ne gjume apo ndonje shkak tjeter 
qe e ka penguar per mos dijen e hyrjes se muajit te Ramazanit dhe 
ky eshte gabim. Mirepo i obligohet gdo myslimanit posa ta kuptoj 
se ka hyre muaji i Ramazanit te permbahet nga ushqimi dhe pirja 
pjesen e mbetur te dites per arsye se eshte transmetuar nga 
Selemete b. El-Ekva (Allahu qofte i kenaqur me te) te kete thene: 

Me te vertete i Derguari i Allahut (paqja dhe bekimi i Allahut 
qofshin mbi te) e dergoi nje njeri ne diten e Ashures i cili thirri me 
ze te larte nder njerezit: 

“Kush ka ngrene le te hane edhe pjesen tjeter ose le te agjeron e 
kush nuk ka ngrene atehere mos te hane.” (Buhariu dhe Muslimi) 

6- Prej gabimeve: Disa nga mosdija per vleren e muajit te 
Ramazanit e presin njejte sikurse muajt e tjere te vitit dhe kjo 
eshte gabim sepse eshte vertetuar nga i Derguari i All-llahut (paqja 
dhe bekimi i Allahut qofshin mbi te) te kete thene: 

“Kur te vjen Ramazani hapen dyert e Xhenetit, mbyllen dyert e 
Xhehenemit dhe prangosen shejtanet.” ne nje transmetim tjeter 
thuhet: “lidhen shejtanet me zinxhir.” (Buhariu dhe Muslimi) 

E per vleren e ketij muaji madheshtor jane transmetuar hadithe 
te shumta. 

7- Prej gabimeve: Disa njerez kur te lajmerohen per naten e 
pare te Ramazanit nuk e falin namazin e teravive dhe kjo eshte 
gabim, sepse me te shikuar henen se Ramazanit myslimani hyne 
ne naten e pare te neteve te Ramazanit dhe prej synetit ne kete 
nate eshte qe te fale namazin e teravive me myslimanet ne xhami. 

8- Prej gabimeve: Disa njerez nuk ua terheqin vemendjen 
agjeruesve qe hane apo pine nga harresa ne ditet e Ramazanit 
derisa ta perfundojne ngrenien apo pirjen. Dijetari Ibn Baz (All- 
llahu e meshirofte) thote: “Kush e sheh myslimanin qe pine ose 
hane ne ditet Ramazanit apo vepron gjera tjera qe e prishin 
agjerimin i obligohet atij t’ia terheq verejtjen per arsye se haja dhe 
pija ne ditet e Ramazanit eshte e ndaluar edhe pse personi qe e 
ben nga harresa eshte i arsyetuar. Dhe kjo ne menyre qe njerezit te 
mos guxojne te publikojne ndalesat e Allahut si gjerat qe e prishin 
agjerimin me pretendimin e harreses.” (Mexhel-letu Ed Dave: 
6811) 

9- Prej gabimeve: Moslejimi i agjerimit te vajzave nga disa 
njerez me pretendim se ato jane te vogla edhe pse ndodh qe vajza 
e arrin moshen kur t’i vijne menstruacionet dhe done te agjeroj, 
sepse ajo eshte e ngarkuar me obligimet fetare mirepo familja e saj 
e pengojne pa e pyetur per ardhjen e menstruacioneve. Dijetari Ibn 
Xhibrini (All-llahu e meshirofte) thote se “Shumica e femrave hyne 
ne moshen madhore kur t’i mbushin dhjete vjet apo njembedhjete 
vjet mirepo familja e saj tregohen tolerante ne kete dhe mendojne 
se vajza eshte e vogel dhe nuk e obligojne me agjerim kjo eshte 
gabim sepse vajza posa t’i vijne menstruacionet hyne ne moshen e 
pjekurise dhe ngarkohet me obligimet fetare.” 

10- Prej gabimeve: Disa njerez kur t’iu kujtohet se po hane 
apo po pine nga harresa gjate agjerimit te tij ata dyshojne ne 
vlefshmerine e agjerimit te tyre. I Derguari Muhamed (paqja dhe 
bekimi i Allahut qofshin mbi te): 

“Nese ndonjeri prej jush han ose pine nga harresa le ta vazhdoj 
agjerimin e tij sepse ate e ka ushqyer dhe i ka dhene te pije Allahu.” 
(Buhariu) 

11- Prej gabimeve: Frika e disa grave per vendosjen e kenase 
gjate agjerimit. Dijetari Ibn Uthejmini (Allahu e meshirofte) thote 
se: “Vendosja e kenase, venia e kuhlit (boje per qepalla) apo venia 
e pikave ne vesh dhe ne sy nuk e prish agjerimin dhe nuk ndikon 
aspak ne vlefshmerine tij. 

12- Prej gabimeve: Frika e disa grave per ta shijuar ushqimin 
e pergatitur nga frika e prishjes se agjerimit. Dijetari i njohur Ibn 
Xhibrini (Allahu e meshirofte) thote: “Nuk ka asgje te keqe qe 
gruaja ta provoj ushqimin me majen e gjuhes per ta ditur 
njelmesine apo embelsine e tij mirepo, mos ta gon ne brendi asgje 
prej ushqimit por, ta peshtyn dhe ta nxjerr nga goja dhe me kete 
nuk e prish agjerimin. 

13- Prej gabimeve: Mosnjohja nga disa njerez per gjerat qe 
prishin agjerimin posagerisht ne fi ll im te Ramazanit dhe ky eshte 
gabim i madh por, agjeruesi obligohet qe para Ramazanit t’i mesoj 
gjerat te cilat e prishin agjerimin ne menyre qe te mos bie ne keto 
gjera. 

14- Prej gabimeve: Frika e disave per perdorimin misvakut 
gjate dites ne Ramazan edhe ndoshta mendojne se perdorimi i 
misvakut e prish agjerimin e kjo eshte gabim. I Derguari i Allahut 
(paqja dhe bekimi i Allahut qofshin mbi te): 

“Po te mos kisha frike se do ta rendoja umetin tim do ta kisha 
urdheruar qe ta perdorin misvakun para cdo namazi.” (Buhariu 
dhe Muslimi) 

Buhariu (Allahu e meshirofte) thote: “I Derguari i Allahut 
(paqja dhe bekimi i Allahut qofshin mbi te) nuk e ka vecuar 
agjeruesin nga te tjeret.”. Dijetari Ibn Uthejmini (All-llahu e 
meshirofte) thote: “Fere qe nuk e prish perdorimi i misvakut 
agjerimin por, perdorimi i tij eshte synet si per agjeruesin ashtu 
edhe per te tjeret, ne gdo kohe, ne fillim te dites apo ne fund te saj. 

15 - Prej gabimeve: Disa myezin nuk thirrin ezanin derisa te 
shperndahet erresira dhe nuk mjaftohen me perendimin diellit dhe 
pretendojne se kesisoj tregojne kujdes per adhurimin por, kjo eshte 
ne kundershtim me synetin sepse, sipas synetit ezani thirret 
menjehere posa te perendoj dielli dhe pos synetit nuk merret ne 
konsiderate dig tjeter. Dijetari Ibn Tejmije thote: “Kur te perendon 
disku i Diellit ben iftar agjeruesi dhe nuk merret ne konsiderate te 
kuqerremtit e mbetur ne horizont.” 

16 - Prej gabimeve: Pakujdesia e disa agjeruesve per berjen e 
lutjeve per ata njerez qe iu kane dhene iftar. Prej synetit eshte qe 
agjeruesi kur te bej iftar te lutet per ata qe i kane dhene ushqim 
ashtu sig eshte lutur i Derguari i Allahut (paqja dhe bekimi i 

Allahut qofshin mbi te)kur ka bere iftar te ndokush. Sikurse te 
thote: 

“Befsbin iftar te ju agjeruesit, le ta ngrene ushqimin e juaj njerezit e 
mire dhe u luteshin per ju melaiket.” (Sahihul Xhamius Sagir), ose 
te thote: 

“O Allahu i im, ushqe ate qe me ka ushqyer mua dhe jepi te pije 
atij qe me ka dhene te pije mua. (Muslimi), ose te thote: 

“O Allahu i im, iu jep bereqet ne ate qe i ke furnizuar me te dhe ua 
fale gjynahet e tyre dhe i meshiron ata”. (Muslimi) 

17 - Prej gabimeve: Bindja e disa njerezve se nuk lejohen 
marredheniet intime me gruan ne netet e Ramazanit e kjo eshte 
gabim sepse, ndalesa ka te beje vetem me ditet e Ramazanit, kurse 
gjate neteve te tij jane te lejuara. All-llahu i Madheruar ne Kuran: 

“Naten e agjerimit u eshte lejuar afrimi te grate tuaja, ato jane 
prehje per ju dhe ju jeni prehje per ato...” (El-Bekareh:187) 

18 - Prej gabimeve: Mos agjerimi nga disa gra te cilat 
pastrohen nga menstruacionet para namazit te sabahut dhe nuk 
mund te lahen per shkak te kohes se ngushte para namazit, keto 
gra nuk agjerojne me pretendim se koha e namazit i ka zene dhe 
nuk jane lare prej menstruacioneve. Dijetari Ibn Xhibrini (Allahu e 
meshirofte) thote: “Nese nderpritet gjaku i menstruacioneve prej 
femres gjate hyrjes se kohes se sabahut apo pak para hyrjes se 
kohes se sabahut atehere agjerimi i saj eshte i sakte dhe i pranohet 
si agjerim farz edhe nese nuk lahet vetem se pasi qe te hyn agimi. 

19 - Prej gabimeve: Qarja qe degjohet nga disa njerez, me ze 
te larte. Ndersa qarja gjate leximit te Kuranit aludon — inshAllah se 
namazliu eshte ndikuar me ate qe e degjon prej Fjales Madheshtore 
te Allahut dhe kjo padyshim eshte nje geshtje e lavderuar. Mirepo, 
prej qe shihet dhe degjohet eshte se disa namazlinj qajne me ze te 
madh duke u here shkak per shqetesimin e nje grupi te namazlinjve 

perreth tyre. Shtoja kesaj edhe levizjet qe e shoqerojne qarjen, 
kurse me e yuditshmja e ketyre eshte se te qarit e disa prej tyre 
eshte ne duan e Kunutit e nuk eshte gjate degjimit te Kuranit, 
ketyre u thuhet me paresore eshte qe qarja dhe te ndikuarit te jete 
gjate degjimit te Kuranit. 

20 - Prej gabimeve: Frika e disa njerezve qe kur te zgjohen te 
papaster (xhynyb) mendojne se agjerimi i tyre eshte i pavlefshem 
dhe duhet kompensuar ate mirepo, kjo eshte gabim dhe e verteta 
eshte se agjerimi i tyre eshte ne rregull dhe nuk ka nevoje per 
kompensim. Te Derguarin e Allahut (paqja dhe bekimi i Allahut 
qofshin mbi te) e ka zene koha e namazit te sabahut duke qene 
xhynyb nga marredheniet inhme e pastaj eshte lare dhe ka agjeruar. 

Dijetari Bin Baz thote se: “Ejakulimi ne gjume nuk e prish 
agjerimin sepse, nuk eshte nen vullnetin e tij mirepo ai duhet te 
pastrohet nese sheh gjurme te ujit(spermes).” (Mexhmu Fetava ve 
Mekalat El Mutenevia) 

21 - Prej gabimeve: Parfumosja e disa grave kur shkojne ne 
xhami per ta falur namazin e teravive dhe gjithashtu mos mbulimi 
ashtu sic duhet pastaj ngritja e zerave ne xhamia. Keto gjera ne 
vetveten e tyre jane sprova e si eshte puna nese keto gjera ndodhin 
ne vende dhe kohera te vlefshme. Per kete arsye obligohen femrat 
myslimane qe te largohen nga keto gjera ne menyre qe te 
shpetojne nga mekati i parapare per keto veprime. 

22 - Prej gabimeve: Vonimi i faljes se namazit te drekes dhe 
te ikindise nga disa agjerues si pasoje e gjumit dhe kjo eshte prej 
gabimeve me te renda, Allahu i Madheruar thote ne Kuran: 

“Pra shkaterrim eshte per ata qe falen, te cilet ndaj namazit te tyre 
jane te pakujdesshem.”(El Maun: 4,5) 

Disa dijetare kane thene se keta jane te cilet e vonojne namazin 
nga koha e tyre. Ne nje hadith te vertete nga Ibn Mesudi i cili e 
kishte pyetur te Derguarin e Allahut (paqja dhe bekimi i Allahut 
qofshin mbi te) se cili namaz eshte me i miri? Iu eshte pergjigjur i 

Derguari i Allahut (paqja dhe bekimi i Allahut qofshin mbi te): 
“Namazi ne kohen e tij”, kurse ne nje transmetim tjeter “Ne 
fillimin e kohes se tij.” 

23 - Prej gabimeve: Vonimi i iftarit. Prej synetit eshte 
shpejtimi i iftarit posa te sigurohet agjeruesi se ka hyre koha, per 
arsye se transmetohet nga Suhejl Ibnu Sad Essead (Allahu qofte i 
kenaqur me te) se i Derguari i Allahut (paqja dhe bekimi i Allahut 
qofshin mbi te) ka thene: 

“Njerezit do te vazhdojne ne miresi perderisa ta shpejtojne 
iftarin.” (Buhariu dhe Muslimi), kurse prej Enesit (Allahu qofte i 
kenaqur me te) transmetohet se i Derguari i Allahut (paqja dhe 
bekimi i Allahut qofshin mbi te)te kete thene: 

“Shpejtoni iftarin dhe vononi syfyrin.” (Hadithi eshte i vertet.) 

24 - Prej gabimeve: Mos berja e iftarit nga disa agjerues derisa 
te mos e perfundon myezini ezanin ne menyre qe te jene me te 
sigurt se ka hyre koha e iftarit e kjo eshte gabim, mirepo posa te 
sigurohet agjeruesi se po e degjon ezanin duhet te beje iftar dhe 
kush e shtyn iftarin derisa te perfundoj ezani ai vecse e ka tepruar 
dhe e ka ngarkuar vetveten e tij me ate cka nuk eshte e kerkuar prej 
tij. Prej synetit eshte shpejtimi i iftarit dhe vonimi i syfyrit. 

25 - Prej gabimeve: Pakujdesia e disa agjeruesve ndaj lutjeve 
ne iftar. Prej synetit eshte lutja para iftarit sepse, ne kete ka vlere te 
madhe e agjeruesi eshte prej atyre qe nuk u kthehet lutja. 
Transmetohet nga Enesi (All-llahu qofte i kenaqur me te) se i 
Derguari i Allahut (paqja dhe bekimi i Allahut qofshin mbi te) te 
kete thene: 

“Tre lutje nuk kthehen: lutja e prindit, lutja e agjeruesit dhe lutja e 
udhetarit.” (Ahmedi, dhe e ka saktesuar Albani). Nje nga lutjet e 
transmetuara nga i Derguari i Allahut (paqja dhe bekimi i Allahut 
qofshin mbi te) para iftarit eshte kjo: 

“Kaloi etja, u lagen venat dhe u realizua shperblimi inshAllah.” 
(Ebu Davudi hadithi eshte i vertete.) 

26 - Prej gabimeve: Preokupimi i disa myslimaneve ne dhjete 
ditet e fundit te Ramazanit me blerjen e rrobave dhe embelsirave 
duke i humbur koherat e vlefshme si Naten e Kadrit per te cilen 
All-llahu i Madheruar thote ne Kuran: 

”Nata e Kadrit eshte me e mire se njemije muaj.”(El Kadr: 3) 
Pastaj keto sende i preokupojne edhe ndaj kijamit (namazit te 
nates). Nje geshtje tjeter brengosese ku bien shumica e 
myslimaneve eshte dalja ne tregje ku humbin me ore te tera ne to, 
eshte obligim i jone pasimi i synetit te Derguarit, Muhamedit 
(paqja dhe bekimi i Allahut qofshin mbi te) i cili kur ka hyre ne 
dhjetet ditet e fundit te muajit Ramazan e ka shtrenguar rripin e 
tij, e ka zgjuar familjen e tij dhe e ka ngjallur naten me adhurimin e 
Allahut te Madheruar. Kjo ka qene tradita e te Derguarit te 
Allahut (paqja dhe bekimi i Allahut qofshin mbi te) dhe e shokeve 
te tij (Allahu qofte i kenaqur me te gjithe ata). 

27 - Prej gabimeve: Frika e disa te semureve nga prishja e 
agjerimit dhe insistimi te agjerojne edhe pse me veshtiresi. Kjo 
eshte gabim, Allahu e ka ngritur veshtiresine nga njerezit keshtu 
qe ia ka lejuar te semurit qe ta prishe agjerimin dhe ta kompensoj 
me vone. Allahu i Madheruar thote ne Kuran: 

“E kush e perjeton prej jush kete muaj, le te agjeroje, ndersa kush 
eshte i semure ose ne udhetim, le te agjeroje aq dite nga ditet e 
mevonshme.” (El-Bekarah: 185). 

28 - Prej gabimeve: Mos perseritja e ezanit nga disa agjerues 
si shkak i preokupimit me ngrenien e iftarit, kjo eshte gabim. Eshte 
synet per agjeruesin edhe per te tjeret ta pasojne myezinin dhe te 
thone ate qe e thote ai. Transmetohet nga Ebu Seid El-Hudrij (All- 
llahu qofte i kenaqur me te) se i Derguari i Allahut (paqja dhe 
bekimi i Allahut qofshin mbi te) ka thene: 

“Kur ta degjoni ezanin thoni cka thote myezini.” (Buhariu dhe 
Muslimi). Perseritja e ezanit behet duke vazhduar iftarin dhe duke 
mos e nderprere ate sepse, nuk eshte transmetuar ndalesa per 

nderprerjen e ushqimit gjate pasimit te myezinit dhe perseritjes se 
ezanit. Allahu e dine me se miri. 

29 - Prej gabimeve: Mos mesimi i djemve dhe vajzave ne 
moshe te vogel te agjerojne. Preferohet kalitja tyre me agjerim para 
hyrjes ne moshen madhore dhe te urdherohen me te ne menyre qe 
te ushtrohen, e ne veganti ata qe i perballojne agjerimit. 
Transmetohet prej Rebiia Bintu Meaudh se ka thene: 

“I kemi obliguar femijet tone me agjerim dhe keni pergatitur loder 
prej pambuku e nese ka qare ndonjeri prej tyre per ushqim ia kemi 
dhene lodren keshtu kemi vazhduar deri ne iftar.” (Buhariu dhe 
Muslimi.) 

30 - Prej gabimeve: Disa persona i kritikojne udhetarin per 
prishje te agjerimit e kjo eshte gabim. Udhetari ne Ramazan mund 
te agjeroj ose te hane varesisht prej gjendjes se tij fizike dhe gjendja 
e tij nuk del nga keto tri situata: 

1- Ate te cilin agjerimin nuk e mundon, atehere per te eshte me 
mire te agjeroj se sa te hane duke u bazuar ne fjalen e Allahut: 
“Mirepo, po qe se dini, agjerimi eshte me i mire per ju.”(El-Bekara: 
184) 

2 - Ate te cilin agjerimi e mundon dhe ai refuzon ta pranoj 
lehtesimin, atehere per te eshte ma mire te hane duke u bazuar ne 
fjalen e Allahut ku thote: 

“Allahu nuk ngarkon askend pertej mundesive te veta.”(El- 
Bekare:286) dhe thote i Derguari i Allahut (paqja dhe bekimi i 
Allahut qofshin mbi te): 

“Me te vertet Allahu i Madheruar done qe te shfrytezohen 
lehtesimet e Tij ashtu si^: done te veprohen urdhrat e Tij”. (Ibn 
Hibbani dhe Taberaniu ne El Kebir) Gjithashtu fjala e te Derguarit 
te Allahut (paqja dhe bekimi i Allahut qofshin mbi te): 

“Nuk eshte prej miresise agjerimi ne udhetim.” (Buhariu dhe 
Muslimi) 

3- Nese nuk behet e qarte veshtiresia njeriu zgjedh ndermjet 
agjerimit dhe hajes sikurse transmetohet nga Hamza Ibn Amr El 
Eslemijj i cili ka agjeruar shume se i ka thene te Derguarit te 
Allahut (paqja dhe bekimi i Allahut qofshin mbi te) a te agjeroj ne 
udhetim? E ai i ka thene: 

“Nese done agjero dhe nese done ha.” (Buhariu). Shoket e te 
Derguarit te Allahut (paqja dhe bekimi i Allahut qofshin mbi te) 
nuk e kane qortuar njeri tjetrin per agjerim apo mos agjerim ne 
udhetim, sikurse transmetohet nga Enes Ibn Malik (Allahu qofte i 
kenaqur me te) te kete thene: 

“Kemi qene ne udhetim me te Derguarin e Allahut (paqja dhe 
bekimi i Allahut qofshin mbi te) dhe nuk e ka qortuar agjeruesi ate 
qe ka ngrene dhe as ai qe ka ngrene ate qe e ka agjeruar.” (Buhariu 
dhe Muslimi.) 

31 - Prej gabimeve: Te hidheruarit, te nervozuarit e shpejt si 
dhe berja e gjesteve te pahijshme ne ditet e muajit Ramazan. I 
takon <;do agjeruesit te punoje me hadithin e te Derguarit te All- 
llahut (paqja dhe bekimi i Allahut qofshin mbi te) ku thote: 

“Agjerimi eshte mburoje dhe kur ndonjeri prej jush agjeron mos te 
flas fjale te shemtuara dhe mos ta ngrite zerin dhe nese e fyen 
dikush at le ti thote une jam agjerueshem.” (Buhariu dhe Muslimi). 

Agjerim nuk do te thote vetem abstenim nga haja dhe pija por, 
agjerimi perfshine agjerimin e gjymtyreve nga gjynahet dhe 
agjerimin e gjuhes nga fjalet e keqija dhe largimi nga moralet e 
keqija. 

32 - Prej gabimeve Harxhimi i kohes se vlefshme ne ditet e 
Ramazanit duke ndjekur kuizet satelitore dhe cka i shoqerojne keto 
si muzika dhe serialet amorale. Dhe pa dyshim kjo e dobeson 
imanin dhe i humb agjeruesit shperblime te medha qe duhet t’i 
perfiton ne kete muaj fisnik. Dhe si e nderron myslimani ate qe 
eshte me e mire per te me ate qe eshte me e keqe? Eshte obligim 
per myslimanin te kujdeset qe tere kohen e tij ta shpenzon ne 

adhurim ndaj Allahut te Madheruar, lexim te Kuranit, duke here 
dhikr, lutje, lexim te lib rave te dobishme, te qendroj ne xhami, te 
prezanton ne ligjerata derisa te korre shperblimin ne kete muaj 
madheshtor. 

33 - Prej gabimeve: Ngushtimi i disa agjeruesve ta prishin 
agjerimin ne udhetim e kjo eshte gabim sepse, per lejimin e 
prishjes se agjerimit ne udhetim ka aluduar fjala e te Derguarit te 
Allahut (paqja dhe bekimi i Allahut qofshin mbi te). 

“Me te vertet Allahu i Madheruar done qe te shfrytezohen 
lehtesimet e Tij ashtu sic done te veprohen urdherat e Tij”. 

34 - Prej gabimeve: Shpejtimi gjate leximit te Kuranit pa 
meditim dhe drejt lexim me qellim te perfundimit te leximit te tij 
duke qene i bindur se kjo gka ben ai eshte ne rregull por, ky eshte 
nje rrezik shume i madh sepse, Kurani i ka zbritur Muhamedit 
(paqja dhe bekimi i Allahut qofshin mbi te) ne Ramazan dhe 
Allahu thote ne Kuran: 

“ Dhe Kur'anin lexoje me vemendje.”(El Bekare:4) 

Eshte obligim qe Kurani te lexohet ngadale me vemendje 
(tertil) dhe duke medituar ne dometheniet e tij. 

33 - Prej gabimeve: Anashkalimi i synetit te Itikafit duke pase 
mundesi ta bejne ate sepse, shumica marrin pushim ne kete kohe 
mirepo ata nuk e praktikojne synetin e Itikafit ne xhami. 

36 -Prej gabimeve: Frika e disa agjerueseve nga prerja e 
flokeve apo shkurtimi i thonjve, menjanimi i qimeve nga 
nensqetullat dhe nga organet gjenitale ne ditet e Ramazanit me 
argumentin se keto gjera e prishin agjerimin. 

Kurse e verteta eshte te gjitha keto nuk e prishin agjerimin bile 
keto jane prej gjerave te lavderuara per t’i bere.(mustehab) 

37 - Prej gabimeve: Frika i disa agjeruesve prej perpirjes se 
peshtymes ne ditet e Ramazanit dhe kjo e detyron te peshtyje 

shume me argumentin se nuk done ta prish agjerimin e tij e 
gjithashtu ne kete ka edhe shqetesim per myslimanet. 

Eshte e vertete se: nuk prish agjerimin gelltitja e peshtymes 
edhe nese eshte shume apo ndodh shpesh qofte ne xhami apo diku 
tjeter por, nese eshte gelbaze e trashe nuk duhet ta gelltis por, ta 
peshtyj ne mindil apo te ngjashme me te dhe kjo mos te behet me 
ze qe te mos i shqeteson njerezit perreth tij. 

38 - Prej gabimeve: Teprimi i shpelarjes se gojes dhe hundes 
gjate abdesit ne Ramazan pa nevoje me arsyetimin se eshte shume 
nxehte dhe se kjo e zvogelon te nxehtit. Dijetari Ibn Uthejmini 
(Allahu e meshirofte) thote: “I Derguari i Allahut ka thene (paqja 
dhe bekimi i Allahut qofshin mbi te): 

“Plotesoni mire abdesin, ferkoni mire ndermjet gishterinjve dhe 
lani gojen dhe hunden deri ne thellesi perpos kur jeni 
agjerueshem.” 

Dhe ky eshte argument se agjeruesi nuk duhet ta teproj ne 
shpelarje te gojes dhe hundes sepse, me kete veprim mund t’i 
shkoj uji brenda ne tmp dhe ia prish agjerimin.” (Fikhul Ibadat) 

39 - Prej gabimeve: Frika i disa te semureve nga astma se nuk 
lejohet perdorimi i inhalatorit nga frika se e prish agjerimin. Per 
kete dijetari Ibn Uthejmin (Allahu e meshirofte) thote: “Perdorimi 
i inhalatorit eshte i lejuar per agjeruesin pa marre parasysh se a 
eshte duke agjeruar ne Ramazan apo jashte tij sepse, ai nuk arrin 
ne lukth por, arrin deri te gabzherri e i cili hapet per shkak te 
vecorive te tij e keshtu ia mundeson njeriut te marr fryme lirshem, 
dhe ai nuk eshte ne esence sikur haja apo pija.” 

40 - Prej gabimeve: Frika e disa agjeruesve nga vendosja e 
pikave ne sy, vendosjes se kremit, pikave ne vesh, vendosjes se 
kenase apo iktihali (boje per qepalla) i syve. E verteta eshte se keto 
gjera nuk e prishin agjerimin dhe sipas mendimit me te vertete te 

dijetareve jane te lejuara per agjeruesin perpos vendosja e pikave 
ne hunde sepse, keto pika shkojne ne lukth. 

Dhe ne fund: Kemi here perpjekje per sqarimin e disa gabimeve 
te cilat i bejne disa agjeruesit dhe agjerueset. E lusim Allahun qe t’i 
pranoj nga ne dhe ju veprat e mira dhe te pranoj nga ne agjerimin, 
kijamin (namazin e nates) dhe te na jep bereqet ne veprat tona dhe 
paqja dhe bekimi i Allahut qofshin mbi te Derguarin e Allahut, 
Muhamedin, mbi familjen e tij fisnike dhe mbi te gjithe shoket e 

tij- 



